Na podlagi prvega in drugega odstavka 13. člena Sklepa o ustanovitvi javnega zavoda Slovenski gledališki inštitut, Mestni trg 17, 1000 Ljubljana (Uradni list RS, št. 15/14, 36/14 in 63/24) Ministrstvo za kulturo RS objavlja

**JAVNI POZIV MINISTRSTVA ZA KULTURO ZA SODELOVANJE V SVETU JAVNEGA ZAVODA**

**SLOVENSKI GLEDALIŠKI INŠTITUT – PONOVNI POZIV**

**Rok za oddajo prijav je 18. 10. 2024.**

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

1. Ustanovitelj v skladu s prvim in drugim odstavkom 13. člena Sklepa o ustanovitvi javnega zavoda Slovenski gledališki inštitut (v nadaljevanju: Sklep o ustanovitvi) v svet javnega zavoda na predlog ministra imenuje tri predstavnike ustanovitelja. Predstavniki ustanovitelja v svetu inštituta se izberejo na podlagi javnega poziva, ki ga ministrstvo objavi na svoji spletni strani.

2. Za predstavnika ustanovitelja se prijavijo strokovnjaki s področja dela zavoda, financ ali pravnih zadev.

3. Če se na javni poziv ne prijavi zadostno število kandidatov, ki izpolnjujejo pogoje, določene v javnem pozivu, in je treba zagotoviti nemoteno delovanje sveta inštituta, minister v imenovanje Vladi Republike Slovenije predlaga kandidate, ki izpolnjujejo pogoje iz javnega poziva, brez ponovljenega javnega poziva.

4. Člani sveta javnega zavoda bodo imenovani za obdobje petih (5) let.

5. Kandidati morajo posredovati prijavo z naslednjimi prilogami v predpisani obliki:

* življenjepis v predpisani obliki EUROPASS (EUROPASS življenjepis je priloga 1 tega javnega poziva);
* izjavo 1 in izjavo 2 (izključno z namenom in v zvezi s postopkom imenovanja, izjavi sta priloga tega javnega poziva);
* predstavitveno pismo:
	+ - * interes, zaradi katerega se kandidat vključuje v postopek,
			* sposobnosti (organizacijske, komunikacijske, poslovodske sposobnosti za delo v svetu zavoda).

6. Kandidati, ki se bodo javili na javni poziv za člane sveta, morajo izpolnjevati naslednje pogoje:

* imajo najmanj izobrazbo, pridobljeno po študijskem programu druge stopnje, oziroma izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij;
* so strokovnjaki s področja dela zavoda, financ ali pravnih zadev;
* poznajo osnovne dejavnosti, finančni ali pravni okvir delovanja javnega zavoda;
* niso funkcionarji v izvršilni veji oblasti oziroma funkcionarji, katerih opravljanje funkcije ni združljivo s članstvom v svetu javnega zavoda;
* so člani v največ dveh organih nadzora ali upravljanja pravnih oseb javnega sektorja, v katerih vlogo ustanovitelja v imenu Republike Slovenije izvršuje Vlada Republike Slovenije oziroma v primeru, da za člana kandidira javni uslužbenec, ki je zaposlen v državnem organu, ni hkrati član v več kot enem organu nadzora ali upravljanja pravnih oseb javnega sektorja, v katerih vlogo ustanovitelja v imenu Republike Slovenije izvršuje Vlada Republike Slovenije;
* niso v poslovnem razmerju z javnim zavodom (dobavitelj blaga ali storitev za javni zavod za katerega kandidirajo, vključujoč svetovalne in revizorske storitve);
* dajejo soglasje k imenovanju, v primeru izbora;
* dovoljujejo obdelavo in uporabo osebnih podatkov, vendar izključno z namenom in v zvezi s postopkom imenovanja za predstavnika ustanovitelja v organu javnega zavoda, za katerega se prijavljajo.

7. Pri izbiri kandidatov se bodo poleg zgoraj navedenih pogojev upoštevala tudi naslednja merila:

* poznavanje področja delovanja javnih zavodov na področju kulture;
* strokovna znanja in izkušnje s področja financ ali prava;
* strokovna znanja in izkušnje s področja strokovnega dela javnega zavoda;
* znanja s področja vodenja in upravljanja;
* delovne izkušnje;
* ugled v strokovni in širši javnosti;
* strokovna in družbena aktivnost.

Od kandidata se pričakuje tudi:

* splošna razgledanost in druga uporabna znanja;
* komunikacijske sposobnosti;
* sposobnost dela v skupini.

Kandidati pošljejo prijavo v zaprti ovojnici z oznako: **Ne odpiraj** »**Javni poziv za sodelovanje v svetu Javnega zavoda Slovenski gledališki inštitut«** na naslov: Ministrstvo za kulturo, Maistrova 10, 1000 Ljubljana, do vključno 18. 10. 2024. Za pisno obliko prijave se šteje tudi elektronska oblika, poslana na elektronski naslov: **gp.mk@gov.si**, pri čemer veljavnost prijave ni pogojena z elektronskim podpisom.

Kontaktni osebi za dodatna pojasnila:

Barbara Videnšek, sekretarka, elektronski naslov: barbara.vidensek@gov.si, telefon: 01 369 5920 in

Rok Avbar, vodja Sektorja za umetnost, elektronski naslov: rok.avbar@gov.si, telefon: 01 369-5889.

Kandidati bodo obveščeni le v primeru imenovanja. V postopku javnega poziva ni možnosti vlaganja pravnih sredstev.

 dr. Asta Vrečko

 ministrica